Baseret på virkelige hændelser.
Navne og steder er blevet ændret.
"Farligt begær" er en advarende historie om utroskab.
Ægtepar i hele verden så den film og tænkte: "Hold da op."
Den chokerede med dens historie om utroskab, besættelse og vold.
Et ord: Kanindræber.
Det var fiktion. Men mindre end to år efter premieren-
-blev fiktion til virkelighed med "Farligt begær"-drabet.
Det handlede om kærlighed, sex og besiddelse.
Vi ved, hvordan filmen slutter. Glenn Close dør i badekarret.
Men sagen får en drejning i virkeligheden.
I denne historie fører hensynsløs opførsel til en chokerende tragedie.
Adrian Lynes "Farligt begær" havde premiere i 1987.
En psykologisk thriller om et dødeligt trekantsdrama.
Den var kontroversiel fra starten.
"Farligt begær" var som en lynafleder.
Folk talte om den konstant.
I filmen lever Dan Gallagher, Michael Douglas, et godt liv.
Han har en smuk kone, en datter og en god karriere.
Men han indleder en affære med Alex Forrest spillet af Glenn Close,
Det sætter gang i en kædereaktion, der ødelægger alt.
Publikum blev grebet af den besatte elskerinde-
-der terroriserede sin elskers familie.
Men for en mand i Greensburg rammer historien plet.
Hans egen affære førte til et trekantsdrama og et brutalt drab.
I de sidste scener ses Glenn Close med en kniv på badeværelset.
Hun går efter Anne Archer, og man tænker, at hun er færdig.
Michael Douglas får fat i hende og drukner hende i badekarret.
Der er ingen, der bare dør på film.
Alex springer op fra badekarret-
-og Anne Archer skyder hende, og så går publikum amok.
Sagen i Greensburg ender også med et fatalt skyderi.
Men omstændighederne var anderledes.
Politiet havde ingen spor.
De havde intet. Ingen tekniske spor. Ingen pistol.
Når man skyder nogen ni gange, tyder det på raseri.
Kristan, jordnøddesmør eller marmelade?
Marmelade, mor.
I 1987 boede Paul og Betty Jeanne i et fredeligt nabolag-
-med deres teenagedatter Kristan.
Paul og Betty Jeanne havde et godt liv. En typisk amerikansk familie.
Har du set min bog? Det var den, jeg ledte efter.
De har begge gode job. De lever et behageligt liv.
-Hvor er far? Jeg kommer for sent. -Han kommer.
Paul var lærer på en lokal skole.
Betty Jeanne arbejdede som kundeansvarlig.
-Vent. Vent. Husk din frokost. -Tak. Jeg elsker dig.
De var et travlt par med karrierer.
Man kommer nemt til at køre i samme skure.
De blev gift efter universitetet, og Paul havde det perfekte liv.
Men ligesom i filmen blev den lykkeligt gifte mand fristet.
-Hej, Kim. -Hej, Carolyn. Hvordan går det?
-Godt. -Det er Carolyn. Hun er ny.
-Hej. Godt at møde dig. -I lige måde.
-Velkommen ombord. -Tak.
Carolyn Warmus var lærer på samme skole som Paul Solomon.
Hun var en tiltrækkende blondine på cirka 1,68 m.
-Du bør præsentere dig. -Ja. Godt at møde dig.
Slank, veltrænet, skøn personlighed, sprudlende.
Man kunne bare lide hende. Hun var en sød person.
Paul blev betaget af den smukke, unge IT-lærer.
De var tiltrukket af hinanden, og så tog det fart derfra.
De næste par måneder flirtede de mere og mere.
De rykkede ud af klasselokalet.
Jeg er glad for, at du endelig sagde ja.
-Hvordan var resten af din dag? -Rigtig god.
-Skål for det. -Skål.
-Hvad skal du senere? -Jeg har ingen planer.
-Skal vi tage hjem til dig? -Nu er du vist lidt overmodig.
Det minder om en scene, hvor Alex og Dan spiser middag.
Dan fortæller en historie, og Alex lytter og griner.
Man kan mærke, at det bygger sig op. Man venter på, at gnisten antændes.
Det er vigtigt, at vi er diskrete.
-Er du det? -Hvad?
-Diskret. -Det kan jeg være.
Godt.
Han siger, at han er diskret, og så ved man, hvor det ender.
Paul gav ligesom Dan efter for fristelsen.
Paul havde været utro før uden at blive opdaget.
Da Carolyn kom ind i hans liv, gjorde han det, nogle mænd gør.
Filmen fanger det. For nogle handler utroskab om en mulighed.
Når der kommer en, der er interessant, så gør man det.
I Pauls øjne var Carolyn den perfekte elskerinde.
Carolyn opvoksede i Michigan. Hun opvoksede i et velhavende hjem.
Faren ejede et forsikringsselskab og tjente mange penge.
Hun gik på gode skoler og gik på universitetet. Hun var akademiker.
Og så blev hun lærer.
Engangsfornøjelsen blev hurtigt en affære.
Hun havde en lejlighed i New York, og der mødtes han med hende.
Der er en stor forskel på Paul og Carolyn og deres alter egoer.
Alex og Dan tilbragte en vild weekend sammen.
Paul og Carolyn var sammen i månedsvis.
Paul fik det bedste fra begge verdener.
En kone derhjemme og en sexet kæreste ved siden af.
Han blæste og havde mel i munden. Masser af mel.
Jeg er nødt til at gå. Jeg er nødt til det. Beklager.
Men i sidste ende tog Paul altid hjem til sin familie.
Bliv nu her. Bliv lidt længere. Kom nu.
-Bliv. Du må ikke gå. -Jeg har ikke tid til det her.
Paul tænker, at hun jo godt ved, at han er gift.
Men Carolyn ville have mere ud af forholdet.
-Hej, Paul. -Hej.
-Vi handler vist de samme steder. -Ja.
Det er Carolyn Warmus. Hun er ny lærer på skolen.
-Det er godt at møde dig. -I lige måde.
Der er billeder af dig i klasselokalet.
Hun er kvinde, og hun ser en smuk kvinde sammen med sin mand.
Det får alle til at tænke.
Men Betty Jeanne var nok ikke på vagt i starten.
-Har han det fra halloween? -Ja, det var sødt.
Jeg kan lige forestille mig, hvad Paul tænkte.
"Hun siger det." Men det gør hun ikke.
Det var godt at møde jer. Vi ses på mandag, Paul.
-Farvel. -Hav en god aften.
-Hun virkede sød. -Ja.
Det er Pauls Dan Gallagher-øjeblik. Det er ikke bare en affære.
Hun vil mere, og det bliver alvorligt.
Carolyn vidste, hvad hun ville. Paul anede ikke, hvor langt hun ville gå.
Adrian Lynes "Farligt begær" er historien om en gift mand-
-hvis sidespring bliver en dødelig fejltagelse.
Det var et rent mareridt for par over hele verden.
Antallet af sidespring faldt nok, efter filmen havde premiere.
Historien om affæren får en virkelig pendant-
-i trekantsdramaet med Paul, Betty Jeanne og Carolyn.
-Hej, Paul. -Hej.
Carolyn vidste, at hun var elskerinden.
Men hun ville gerne have mere, end hun fik.
Paul ville ikke forlade sin kone.
Carolyn ville være centrum i hans liv, uanset om han ville det.
Paul anede ikke, hvor stort problemet ville blive.
Carolyn dukkede op hjemme hos Betty Jeanne og Paul.
-Hej, Carolyn. -Hej. Er Paul hjemme?
Ja, han er. Paul, Carolyn er her.
Undskyld, jeg forstyrrer. Jeg har nogle papirer med.
Det gør ingenting. Vi skulle lige til at spise.
Vil du spise med?
Er du sikker? Jeg vil ikke trænge mig på.
Det gør du heller ikke. Kom ind.
Betty Jeanne anede intet om Carolyns bagtanker.
Hun inviterede fjenden ind i deres hjem.
-Sikke et dejligt hus. -Tak.
Dan har en lignende oplevelse.
Han kommer hjem og finder Alex i sin stue sammen med sin kone.
Han ved, at hun kan ændre alt med et eneste ord.
-De er så lækre. -Hvilken film er det?
-"Young Guns". Og "Mystic Pizza". -Den var sjov.
Men pigen, der havde en affære med en gift mand-
-fik knust sit hjerte.
Carolyn kunne godt lide at være der-
-for det gav hende muligheden for at forestille sig rollen som konen.
Hun kunne godt lide at pine ham.
-Hvad med dig? -Paul?
-Hvilken film er din yndlingsfilm? -"Die Hard".
-Selvfølgelig. -En typisk fyr.
Der er intet romantisk over ham her.
Hun kunne godt lide at se folk sidde på pinebænken.
Det gav hende måske en følelse af magt. Hun skiltede med det.
For Paul blev det mere spændende, når han kunne blive opdaget.
Jeg tror, at Carolyn gav Paul en adrenalinrus.
Sådan påvirkede hun mænd.
Kristan? Kristan?
-Tak for mad. Det var skønt. -Selv tak.
Det var det bedste fra begge verdener.
Hemmeligheden var lige foran hende.
Carolyn kom mere og mere i huset. Hun ville være en del af familien.
Hun ville finde vej ind i den.
Lad os prøve med den her farve på dine kinder.
Carolyn sørgede for at blive venner med parrets datter.
Carolyn ville nok have et godt forhold til Kristan-
-så Paul kunne se hende som kone og mor.
Det bliver så sjovt på skituren.
-Jeg har aldrig stået på ski. -Du vil elske det.
Der er en smuk hytte for foden af bjergene, og der...
-Hej, mor. -Hvad laver I herinde?
Carolyn siger, at jeg må komme med på hendes skitur.
Carolyn inviterede Kristan på skitur-
-og det var Betty Jeanne usikker på.
Jeg ved ikke. Det er vist lidt for meget.
Vær nu ikke fjollet. Det ville være en fornøjelse.
Jeg vil gerne have hende med.
-Kom nu, mor. -Jamen, så skal du på skitur.
-Det bliver så sjovt. -Det bliver alle tiders.
Betty Jeanne fornemmede, at der var noget galt.
Kristans venskab med hendes mands kollega gjorde hende urolig.
-Må jeg lige tale med dig? -Ja. Hvad er der galt?
Jeg har tænkt på Kristans tur med Carolyn.
Jeg har det lidt underligt med det.
Hun nærstuderede forholdet og tænkte det, mødre tænker.
Er det det bedste for min datter?
Det virker, som om de altid har det sjovt sammen.
Sluk lige for fjernsynet, så vi kan tale sammen.
Vi lader dem tage af sted, og hvis det sker igen-
-må vi tale lidt mere om det.
Det er det samme med Anne Archers karakter.
Da hun fornemmer, at Alex rykker ind, kæmper hun imod.
Paul var bange for, at Carolyn kom for tæt på.
Paul blev bekymret over, at Carolyn var så tæt på dem.
Hendes krav til et forhold var for meget for ham.
Det er mig. Hør lige på mig. Det er slut.
Paul gjorde det klart, at hun skulle holde afstand.
Det gjorde det hele meget værre.
Ligesom Alex reagerer Carolyn ikke så godt på at blive ignoreret.
Carolyn havde forfulgt mænd før.
Hun gik efter mænd, der allerede var i forhold.
Men denne gang går hun længere, end hun er gået før.
Hvis ikke hun kunne få ham, måtte ingen andre få ham.
En kvinde bliver besat af sin gifte elsker.
Hun forfølger ham og dukker op hjemme hos ham.
Det handler om "Farligt begær"-
-og trekantsdramaet mellem Paul-
-hans kone, Betty Jeanne, og hans elskerinde Carolyn.
Carolyn dukkede op hjemme hos Betty Jeanne og Paul.
Hun blev ven med deres datter, og hun ville være en ven af familien.
Jeg tror, at Carolyn gerne ville erstatte Betty Jeanne.
Da Paul prøver at slå bak, pressede hun bare mere på.
Ligesom Glenn Close i filmen accepterer hun ikke et nej.
Paul stopper affæren, men Carolyn vil ikke give slip.
Jeg tager den.
Hallo? Hallo?
Carolyn var en besidderisk person.
Da Paul prøvede at trække sig væk, tog hun det rigtig skidt.
Telefonen ringer, og man kan se på Dan-
-at han ved, hvem det er.
Det samme sker for Paul.
Hun ringede og ringede.
-Hallo? -Hej, Paul.
Hallo? Hallo? Hvem er det?
Du skal stoppe med at ringe.
Pauls kone, Betty Jeanne, anede ikke, hvem det var. Men Paul vidste det.
Carolyn gjorde det klart, at hun ville have Pauls opmærksomhed.
-Hallo? -Hvorfor vil du ikke tale med mig?
Hallo?
Paul indså, at Carolyn Warmus ikke bare ville give op.
Han vidste dog ikke, at det ikke var første gang.
Carolyn var god til at starte på forhold.
Men hun var ikke så god til at give slip.
Når mænd trak sig væk fra hende-
-håndterede hun det skidt, og det mønster gentager sig.
Før Paul udviste hun adfærd, der mindede om den her.
Fire år før havde hun en affære med en medstuderende.
Carolyn havde et forhold til en, der var forlovet.
Da han slog op, ville hun ikke give slip.
-Hvor skal du hen? Du må ikke gå. -Jeg er sent på den.
Du ved, at du gerne vil blive.
Det har været sjovt, men jeg skal gå nu.
Du må gerne blive.
Carolyn begyndte at blive besat.
Hun ville tættere på, når de trak sig væk.
På mange måder var det forløberen til hendes affære med Paul.
Da han gjorde det forbi, begyndte hun at ringe til ham.
Hun fulgte efter ham på skolen. Hun var som besat.
Når hun blev såret, blev hun oprevet-
-og når hun blev oprevet, kunne hun finde på hvad som helst.
Hun kunne ikke håndtere afvisningen, så Carolyn chikanerede sin kæreste.
Jeg nåede det ikke. Læg en besked.
Jeg så dig med din nye kæreste. Jeg ved, at du vil tirre mig.
Vi hører sammen. Lad os dog acceptere vores skæbne.
Jeg ved ikke, hvad jeg gør, hvis vi ikke snart kan ses.
Det bliver ikke pænt. Ring til mig.
Carolyn forstår ikke, når nogen ikke er interesseret.
Hun gik et skridt videre, da opkaldene ikke virkede.
Hun kontaktede en privatdetektiv-
-så hun kunne finde ud af, hvad han lavede.
Hun ville vide, hvor han var, selvom han ikke var hendes mere.
Privatdetektiven var Vincent Parco.
Hun hyrede os til at efterforske den her unge mand.
Kig på det. Det er mig, Vince.
Men hun blev som besat, og så stoppede jeg.
"Vi har gjort, hvad vi kan som efterforskere."
Da Parco afsluttede sagen-
-gjorde hun et sidste forsøg på at få sin ekskærestes opmærksomhed.
Hun lagde beskeder i hans lejlighed.
HVORFOR IGNORERER DU MIG?
JEG SAVNER DIG RING TIL MIG!
DU SKAL FÅ BETALT
Det var så slemt, at de måtte få et tilhold.
Han slap væk, men hun havde ikke tænkt sig at give slip på Paul.
Hun kontaktede Vincent Parco igen.
Efter Carolyn hyrede Parco-
-udviklede forholdet sig fra et professionelt et til et venskabeligt.
De blev venner.
Carolyn udnyttede venskabet til at bede om en tjeneste.
-Jeg ved ikke rigtig. -Stol på mig.
Hun forsøgte at vinde Paul tilbage med det eneste våben, hun kendte.
-Hej, søde. -Er du sindssyg? Kom herind.
I filmen efter deres weekend sammen-
-vil Dan ikke se Alex igen.
Det var ikke så nemt for Paul at sige nej.
Når Carolyn følte, at Paul skubbede hende væk-
-reagerede hun med en endnu større indsats.
Paul kunne ikke modstå hende. Paul kom altid tilbage.
Hun var træt af at være den hemmelige elskerinde.
Han skulle binde sig.
Alex sagde det samme til Dan.
Hun vil have, at de bliver en familie.
Dan siger, at det aldrig kommer til at ske.
Så kategorisk var Paul ikke. Han ville ikke gå.
Men han ville heller ikke give slip på Carolyn.
Paul var tiltrukket af Carolyn og ville være sammen med hende.
Paul var ikke villig til at lade sig skille.
-Forlad hende nu. Gør det. -Det kan jeg ikke.
Men der var måske en anden udvej.
18 måneder inde i Paul og Carolyns affære-
-er der en af dem, der får Betty Jeanne ud af billedet.
Det minder om "Farligt begær".
Paul er fanget i et trekantsdrama-
-med sin kone, Betty Jeanne, og sin elskerinde, Carolyn Warmus.
Paul var tiltrukket af Carolyn.
Hun var tiltrækkende, og han ville være sammen med hende-
-selvom han nok godt vidste, at han burde lade være.
Men der var ingen lykkelig slutning i den her historie.
-Hallo? -Alarmcentralen. Kan jeg hjælpe?
-Hun er død. Hun er død. -Vil du gentage det?
Min kone er blevet skudt.
I "Farligt begær" er det elskerinden, der dør.
Men i denne sag er det konen, der betaler den ultimative pris.
Men hvem dræbte hende?
Klokken 23.40 bliver politiet kaldt ud til Solomon-familiens hus.
Det var et brutalt syn.
Betty Jeanne var blevet skudt ni gange.
Det antal skud var et tegn på aggression.
Had. Man skyder ikke folk ni gange.
Det var et utroligt raseri.
Betjentene udelukkede indbrud med det samme.
Teknikerne fastslår, at personen ikke brød ind i huset.
Det var ikke et indbrud. Resten af lejligheden var urørt.
Det tyder på, at ofret kendte sin drabsmand.
Hvis drabsmanden ikke var brudt ind-
-var det nok en, der allerede var i huset.
Når en kone er død, er det manden, man kigger på som den første.
Paul gav dem ingen grund til ikke at fokusere på ham.
Det gør mig ondt. Jeg ville være knust.
-Det har været hårdt. -Du tager det flot.
Paul havde muligheden for at begå drabet.
Han var den sidste, der så hende i live. Og så fandt han hende død.
Ved du, hvorfor du er her?
Nej, faktisk ikke.
Drabet blev begået på en aften, hvor datteren Kristan-
-tilfældigvis var bortrejst.
Betty Jeanne var alene-
-hendes datter var på skitur, og det var mistænkeligt.
Vi vil først og fremmest tale med manden.
Paul kunne have sendt sin datter væk, så han kunne gøre det.
Fortæl mig om tirsdag aften.
Jeg mødtes med nogle venner.
Jeg tager ud og bowler. Jeg er tilbage om et par timer.
Maden er klar, når du kommer hjem.
Paul fortalte, at han forlod huset klokken 18.30-
-for at mødes med nogle venner.
Det var på det tidspunkt, at Betty Jeanne blev dræbt.
Da Paul kom hjem fem timer senere, fandt han hende død på gulvet.
Jeg mødtes med mine venner omkring klokken syv.
Vent lige. Vent lige. Sidst sagde du klokken otte.
Syv. Otte. Det var deromkring. Den var vist syv.
Pauls alibi hang ikke sammen.
Han blev ved med at ændre den.
Jeg har intet med det at gøre. Jeg ejer ikke en pistol.
Paul havde vasket hænder, efter han fandt liget.
Politiet kunne ikke tjekke dem for krudtrester.
I en film ville Paul sidde under lampen-
-mens politiet tænkte:
"Det er et spørgsmål om tid, før han knækker."
-Hvem gjorde det? -Det skal I finde ud af.
Var der nogen, der kunne finde på at dræbe din kone?
Jeg ved det ikke. Da jeg kom hjem, lå hun der på gulvet.
Vi havde ikke et perfekt ægteskab.
Men jeg har ikke dræbt hende.
Det hænger bare ikke rigtig sammen.
Jeg har ikke dræbt min kone.
Jo mere vi hører, jo mere skyldig virker du.
Og det blev værre.
Han besluttede at fortælle, hvor han havde været.
Jeg fortæller sandheden. Jeg har en affære.
Hun hedder Carolyn Warmus.
Paul tilstod, at han havde været sammen med Carolyn.
Pauls kone er død. Han har en affære med en velhavende ung kvinde.
Det var ikke entydigt, men nu havde han da et motiv.
Det er jeg skyldig i. Jeg har ikke dræbt hende.
-Må jeg gå? -Ja, det må du.
Men vi holder godt øje med dig.
Politiet har ingen håndfaste beviser mod Paul.
De havde deres mistanker.
Men ingen beviser. Ingen tekniske spor. Ingen pistol.
Der var intet, der beviste, at han dræbte sin kone.
Han vidste, at politiet holdt øje.
Paul forsøgte igen at bryde med Carolyn.
Vi kan ikke ses mere. Det er for farligt. Det ved du.
Hvis han så Carolyn-
-ville han se endnu mere skyldig ud.
I månederne efter drabet holdt Paul og Carolyn lav profil.
De forsvor begge, at de havde noget med drabet at gøre.
Carolyn ventede på, at hun og Paul kunne være sammen.
Så tålmodig var Paul ikke.
Kort efter Betty Jeannes død-
-begyndte Paul at se en anden kvinde.
Man kunne jo mene, at han burde sørge over sin kones død.
Han burde ikke indlede et nyt forhold.
Hans kone var lige død, og nu havde han en ny?
Det så skidt ud. Og da Carolyn opdagede det...
Det skubbede hende ud over kanten.
Carolyn tog det ikke så pænt.
Da Carolyn fandt ud af det-
-blev hun nok rasende.
Hej, Paul.
Carolyn lavede sin bedste efterligning af Alex Forrest.
Hun ringede og fulgte efter ham.
Hun fulgte efter Paul og kæresten til Puerto Rico-
-og dukkede op på deres hotel. Hun var ude af kontrol.
Paul udnyttede det og pegede på hende.
Han sagde, at han mente, at Carolyn havde dræbt hans kone.
En mand, der forsøger at tørre et drab af på sin elskerinde-
-har ikke nemt ved at overbevise politiet.
De mente, at han forsøgte at få opmærksomheden væk fra sig selv.
Men så fandt de noget i Carolyns opkaldsliste.
De begyndte at tjekke hendes telefon.
De så alle de opkald, hun foretog. Ligesom Paul sagde.
De gravede dybere og fandt noget endnu mere interessant.
Der var en række opkald til privatdetektiv Vincent Parco.
Også et på drabsdagen.
De hentede Parco ind til afhøring.
Jeg har kendt hende længe. Hun ved, at jeg er privatdetektiv.
De spurgte, hvordan vores forhold var.
Jeg sagde, at hun var en klient-
-der hyrede os til at tjekke hendes kæreste.
Det var sådan, vores venskab opstod.
Carol havde forhold til mænd, der allerede var optaget.
Parco fortalte dem, at Carolyn havde det med at forfølge dem.
Den første, vi efterforskede, havde en kæreste.
Det var en efterforskning, men det blev til forfølgelse.
Parcos udtalelser er ikke så brugbare.
Men så fortæller han dem noget afgørende.
Jeg fortalte, at jeg havde en pistol, og at hun havde sagt-
-at hun ville have den som beskyttelse.
Jeg mente ikke, at hun ville bruge den.
Parco gav hende pistolen.
Han troede på, at hun var bange og ville bruge den til beskyttelse.
Han troede ikke, at hun havde morderiske intentioner.
Det var samme kaliber som den pistol, de dræbte Betty Jeanne.
Jeg befandt mig i centrum. Jeg fik sagen til at hænge sammen.
Det var ikke så sjovt, men jeg var nødt til det.
De opdagede, at Carolyn havde ringet til en sportsbutik-
-dagen før drabet.
Det virker jo ikke så alvorligt.
Men sportsbutikker sælger ammunition.
Butikken havde intet på Carolyn, men de fik et spor.
Der stod Lisa Kattai og ikke Carolyn Warmus.
Først kunne de ikke gennemskue det, men så gravede de dybere.
Lisa Kattai fik stjålet sit kørekort nogle måneder forinden.
Hun havde arbejdet sammen med en kvinde ved navn Carolyn Warmus.
Den 2. februar 1990-
-bliver Carolyn sigtet for drabet på Betty Jeanne.
Politiet mente, at hun var ene om det.
Den 15. januar 1989 var Betty Jeanne alene hjemme.
Hendes datter var på skitur, og hendes mand bowlede.
Carolyn kører hen til huset og banker på.
Betty Jeanne lukker hende ind. Der er ingen tegn på indbrud.
-Hej. -Hvad laver du her?
-Jeg har noget til dig. -Hvad taler du om?
Og så skyder hun hende ni gange.
Hun tog tilbage til bowlinghallen og mødtes med Paul.
Betty Jeanne blev dræbt. Hun blev skudt ni gange med en pistol.
Ifølge anklagerne trykkede Carolyn på aftrækkeren.
Først mistænkte man ofrets mand Paul Solomon.
Men de sigtede Warmus, der havde en affære med Solomon.
Motivet? Kærlighedsbesættelse.
Sagen bliver kaldt "Farligt begær"-sagen.
Pressen elskede filmtemaet.
Det var en svær sag, fordi der kun var indicier.
Carolyn forfulgte Paul.
Parco gav hende en pistol af samme type som mordvåbnet.
Hun købte muligvis ammunition.
Men man fandt ikke pistolen, og der var ingen beviser på, at hun skød.
Nævningene nåede ikke en afgørelse. Carolyn kom for retten igen.
Denne gang var der dukket et afgørende bevis op.
På billederne af gerningsstedet kan man se en sort handske.
Den handske forsvandt under den første retssag.
Men Paul finder angiveligt handsken i sit hus.
En sort cashmerehandske med blod på.
Dna-analyserne er usikre.
Men efterforskerne fandt en kvittering i Carolyns navn-
-på et par sorte cashmerehandsker.
Det er stadig mystisk, hvad der skete med den handske.
Hun kendes skyldig i bevidst manddrab.
Carolyn blev kendt skyldig i bevidst manddrab.
Hun idømmes 25 år til livstid.
Hun var knust, da hun hørte dommen.
Hun dræbte Betty Jeanne for at være sammen med Paul.
Men i stedet endte hun helt alene i en fængselscelle.
Det er nok ikke den afslutning, hun havde håbet på.
Carolyn fastholder stadig sin uskyld.
Hun påstår, at Paul fik hende hængt op på drabet.
Men de fleste mener, at retfærdigheden skete fyldest.
Dommen giver os ingen tilfredsstillelse.
Det her handler om, at nogen tog Betty Jeannes liv.
Det sluttede meget anderledes end "Farligt begær".
"Farligt begær" var bare en film.
Men i den her tragedie efterlignede virkeligheden kunsten.
Danske tekster: www.btistudios.com